Osnovna škola/Srednja škola Plitvička jezera temeljem članka 98. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10 - ispravak, 90/11, 5/12, 16/12, 86/12, 126/12 – pročišćeni tekst, 94/13 i 152/14), objavljuje:

JAVNI POZIV  
za prijavu kandidata (m/ž) za obavljanje poslova pomoćnika u nastavi

za učenike s teškoćama u razvoju

u Srednjoj školi Plitvička jezera

(naziv škole)

I.

Nositelj projekta „Mali korak-veliki uspjeh“ UP.03.2.1.02-0029 je Ličko-senjska županija, a koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ temeljem poziva UP.03.2.1.02 Europskog socijalnog fonda u sklopu Operativnog programa „Učinkoviti ljudski potencijali“ 2014. – 2020., (u daljnjem tekstu: projekt).

II.

**Na Javni poziv mogu se javiti kandidati:**

**- sa završenom najmanje četverogodišnjom srednjom školom,**

**- protiv kojih nije pokrenut kazneni postupak.**

Broj traženih kandidata: 3

III.

Sa odabranim kandidatima škole će sklopiti Ugovor o radu na određeno vrijeme. Cijena sata rada pomoćnika iznosi 25,00 kuna po satu (neto).

Odabrani pomoćnici proći će 20-satni program uvođenja u rad za osposobljavanje za rad s djecom s teškoćama u razvoju.

IV.

**Uz prijavu na javni poziv, kandidati su dužni priložiti sljedeću dokumentaciju:**

* životopis,
* dokaz o stručnoj spremi (preslika),
* dokaz o hrvatskom državljanstvu (preslika domovnice),
* dokaz o prebivalištu (preslika osobne iskaznice),
* potvrda o nekažnjavanju (original, ne starije od 6 mjeseci).

**Prednost pri zapošljavanju imat će kandidati koji imaju iskustva na poslovima pomoćnika u nastavi (Potvrda škole), a zatim kandidati koji imaju Potvrdu o završenoj edukaciji (priložiti Potvrdu).**

Nepravovremene i nepotpune prijave neće biti razmatrane. Preslike traženih priloga ne moraju biti ovjerene.

V.

Prijave s popratnom dokumentacijom podnose se poštom preporučeno na adresu Škole:

**Zagrebačka 2, 53230 Korenica**

Rok za podnošenje prijava **je 8 dana od dana objave ovog Javnog poziva.**  
Za sve informacije možete se obratiti na broj telefona : 01/8000-599 ili na e-mail: [ured@ss-plitvickajezera.skole.hr](mailto:ured@ss-plitvickajezera.skole.hr)

VI.Ovaj Javni poziv objavljen je na službenoj web stranici Škole, te na web stranici Ličko-senjske županije.

R a v n a t e lj

Šimo Pavlović, prof.